ตลาดหุ้นเกาหลีใต้ปิดพุ่ง 1.4% ขานรับราคาน้ำมันฟื้นตัว
ตลาดหุ้นเกาหลีใต้ปิดพุ่ง 1.4% ขานรับราคาน้ำมันฟื้นตัว
27 ม.ค. 2559

ดัชนีคอมโพสิตตลาดหุ้นเกาหลีใต้ปิดพุ่ง 1.4% ในวันนี้ โดยดัชนีคอมโพสิตตลาดหุ้นเกาหลีใต้ (KOSPI) ปรับตัวขึ้น 26.18 จุด ปิดที่ 1,897.87 จุด เนื่องจากนักลงทุนเข้าซื้อเก็งกำไรหลังราคาน้ำมันดีดตัวขึ้น พร้อมกันนี้ นักลงทุนยังจับตาดูผลการประชุมของธนาคารกลางสหรัฐ (เฟด) ขณะที่เงินวอนแข็งค่าเมื่อเทียบดอลลาร์สหรัฐ โดยมีปริมาณการซื้อขายปานกลาง 345.5 ล้านหุ้น มูลค่า 4.99 ล้านล้านวอน (4.15 พันล้านดอลลาร์) โดยมีหุ้นบวกมากกว่าหุ้นลบในสัดส่วน 478 ต่อ 346